แฟตเอฟ
ประเทศไทยมี พ.ร.บ.ป้องกันและปราบปรามการฟอกเงิน มาเป็นสิบปีแล้ว แต่จู่ๆ ก็ถูก &#8220;คณะทำงานเฉพาะกิจเพื่อดำเนินมาตรทางการเงินเกี่ยวกับการฟอกเงิน&#8221; เอฟเอทีเอฟ (FATF) หรือแฟตเอฟ ขึ้นบัญชีดำว่ากฎหมายฟอกเงินของไทยครอบคลุมไปถึงการให้เงินสนับสนุนการก่อการร้าย
28 ก.พ. 2556

ประเทศไทยมี พ.ร.บ.ป้องกันและปราบปรามการฟอกเงิน มาเป็นสิบปีแล้ว แต่จู่ๆ ก็ถูก “คณะทำงานเฉพาะกิจเพื่อดำเนินมาตรทางการเงินเกี่ยวกับการฟอกเงิน” เอฟเอทีเอฟ (FATF) หรือแฟตเอฟ ขึ้นบัญชีดำว่ากฎหมายฟอกเงินของไทยครอบคลุมไปถึงการให้เงินสนับสนุนการก่อการร้าย 
ผลของการถูกขึ้นบัญชีดำ จะทำให้ไทยอาจถูกคว่ำบาตรทางการเงิน ไม่ทำการค้าขายด้วย มีผลต่อการทำธุรกิจการเงินในต่างประเทศ 
แฟตเอฟตั้งขึ้นโดยกลุ่ม จี7 ซึ่งเป็นกลุ่มประเทศอุตสาหกรรมชั้นนำของโลก 7 ชาติ คือ สหรัฐอเมริกา อังกฤษ ฝรั่งเศส เยอรมนี อิตาลี แคนาดา และญี่ปุ่น 
ดังนั้น เพื่อบรรเทาความเสียหายทางการค้า รัฐบาลจึงแก้ไขร่าง พ.ร.บ. ป้องกันและปราบปรามการฟอกเงิน และร่าง พ.ร.บ.ป้องกันและปราบปรามการสนับสนุนทางการเงินแก่การก่อการร้าย ซึ่งกฎหมายทั้งสองฉบับนี้ ได้ผ่านการเห็นชอบจากสภาไปเมื่อกลางปี 2555
พ.ร.บ.ฟอกเงินฉบับแก้ไขนี้ ได้มีการเพิ่มความผิดมูลฐานขึ้นมาอีก 12 มูลฐานความผิด จากเดิมที่มีอยู่เพียง 11 มูลฐาน ซึ่งไม่ครอบคลุมตามที่ “แฟตเอฟ” กำหนดไว้
นอกจากนี้ กฎหมายยังให้ “ปปง.” มีอำนาจเช่นเดียวกับ “กรมสอบสวนคดีพิเศษ” (ดีเอสไอ) คือ สามารถเข้าถึงข้อมาบัญชี ลูกค้า อุปกรณ์สื่อสาร อุปกรณ์เล็กทรอนิกส์ แฝงตัวเข้าสืบสวน กันบุคคลเป็นพยาน โดยผู้ปฏิบัติไม่ต้องรับผิดทางแพ่ง ทางอาญา ไม่อยู่ใต้บังคับของวิธีการพิจารณาคดีปกครอง หากเป็นการกระทำโดยสุจริต ไม่เลือกปฏิบัติ สมควรแก่เหตุ
หลังจากไทยแก้ไขกฎหมายฟอกเงินและการก่อการร้าย แฟตเอฟได้ประชุมกันเมื่อเร็วๆ นี้ และมีมติปลดไทยออกจากบัญชีดำ